บาทเปิด 33.65  บาทต่อดอลลาร์ อ่อนค่า
เงินบาท เปิดตลาด 33.65  บาทต่อดอลลาร์ อ่อนค่าตามทิศทางภูมิภาค ให้กรอบวันนี้ 33.55-33.70บาทต่อดอลลาร์ 
28 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.65 บาท/ดอลลาร์ ปรับตัวอ่อนค่าจาก ปิดตลาดเย็นวานนี้ที่ระดับ 33.53 บาท/ดอลลาร์ หลังดอลลาร์แข็งค่าเมื่อเทียบกับสกุลเงินส่วนใหญ่ เนื่องจากบอลด์ยีลด์สหรัฐฯ ยังคงปรับตัวสูงขึ้น จากแนวโน้มที่ตลาดคาดการณ์ว่าธนาคารกลางสหรัฐ (เฟด) จะปรับขึ้นอัตราดอกเบี้ยเร็วกว่าที่คาดไว้"บาทเปิดตลาดอ่อนค่าจากเย็นวานนี้ เคลื่อนไหวในทิศทางเดียวกับภูมิภาคและตลาดโลก ระหว่างวันเงินคาดว่าบาทมีแนวโน้ม อ่อนค่าตลอดทั้งวัน" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.55 - 33.70 บาท/ดอลลาร์ โดยมีปัจจัยที่ต้องติดตาม คือ ประธานธนาคารกลางสหรัฐ (เฟด) จะแถลงต่อสภาครองเกรส และความเชื่อมั่นผู้บริโภคเดือนก.ย.จาก Conference Board ของสหรัฐฯ